Telegrafiraj mu česa si želiš v postelji

Draga moja, se tudi ti kdaj sprašuješ kako ga voditi v postelji ne, da ga ne bi užalila?

Kot vsaka ženska, si se tudi sama zagotovo že kdaj znašla v situaciji, ko bi ga z nogami najraje odstrelila s postelje, ker je planil po tebi kot na brezplačno pivo ali pa se zapodil neobrit med tvoja nežna stegna.

Kako komunicirati

Težko je izustiti besede, ki bi ga lahko spravile v neprijeten položaj (ker bi zagotovo vse tvoje predloge o tem, kako naj te zadovolji, vzel kot kritiko svojih sposobnosti), lahko pa mu to pokažeš. Mnogi ne znajo sporočiti, kaj jim prija, in so zato prikrajšani. Seveda, vsaka bi imela rada partnerja, ki bi natanko vedel, katere točke mora stimulirati, da bo užitek popoln, vendar se moraš sprijazniti s tem, da niso vsevedi. Spregovori, in dobila boš, kar si si vedno želela – veliki “O”.

Dovolj so a, u ali o

Da bi mu sporočila, kaj ti je všeč, ni treba nujno govoriti, to lahko narediš tudi samo z enim glasom: a, u ali o. Moški obožujejo, če ženska v postelji stoka (od užitka, da ne bo pomote), ker to zagotovo ponese njihov ego (in še kaj drugega) v višave, saj z njenimi glasovi, ki ponazarjajo zadovoljstvo, dobijo občutek, da so najboljši. Zato ne skopari s seksi glasovi, saj boš s tem pokazala, da ti je njegovo početje všeč, on pa bo nadaljeval in stopnjeval. Rezultat: fantastičen orgazem!

Obvezna predigra

Razlika med tem, kaj od seksa pričakujejo ženske in kaj moški, je velika. Ženske jemljejo predigro kot nekaj samoumevnega, moški pa je za potešitev svojih želja sploh ne potrebujejo. Ženske se zavedajo svojih erogenih con, moški pa se večinoma osredotočajo le na erekcijo. Spomni ga, da potrebuješ več pozornosti pred dejanjem samim.

Veliko bolj te bo vzburilo, če te bo božal s krožnimi gibi, in ne samo v ravni liniji. Naj se ne ukvarja, denimo, samo z tvojimi prsmi, ampak naj mu roke spolzijo tudi po ramenih, dlaneh, vratu in še kam. S tem bo morda prebudil kakšen živčni končič, ki bo dodal piko na i. K večji neučakanosti bo pripomoglo tudi, če bo stopnjeval hitrost krožnih gibov.

Google translate po domače

Nekateri moški ne verjamejo (pa bi morali), da zunanji znaki, ki bi praviloma morali nakazovati vzburjenost, na primer nabrekle bradavice, ne kažejo vedno realne slike. Treba jim je pojasniti, da če prsna bradavica ravno ne otrdi, to še ne pomeni, da njegovo prizadevanje nima učinka tam spodaj. Tudi količina vlage, ki jo proizvede nožnica, po besedah strokovnjakov, ne odraža stanja vzburjenosti.

Moški včasih hočejo takoj, ko začutijo, da smo mokre, preiti na bistvo. Da ne bo razočaranj, mu povej, naj se ne ozira na reakcije tvojega telesa, temveč na tvoje besede, kot so “To mi je všeč” ali preprosti “Ja, ja, ja” in “Še”, ki bodo ponazorile, kako čudovito se počutiš v njegovih rokah.