Je za seks potrebna ljubezen? Pa obratno?

Čeprav je ta, nekoč tabu, tema dandanes veliko bolj razširjena tako med mladimi kot tudi manj mladimi, je še mnogokrat kamen spotike

Predvsem pripadnice ženskega spola so pogosto pred dilemo: Ljubezen – seks. Ali to dvoje sovpada, oziroma preprosteje povedano, ali z mano seksa iz ljubezni ali me ljubi zaradi seksa?

Moj pogled na to vprašanje

Ne predstavljam si, da bi se mojim dragim ravno pohotno mečkala, vzburjenost na vrhuncu, potem pa bi nekdo od naju pribil “Me ljubiš?”. Noo way!
Če sva že v postelji in počneva kar počneva, je to lahko le plod dveh možnosti. Ali sva zaljubljena in seksava ali pa sva samo potrebna in nama je tisti hip vseeno za ljubezen. Ko na zabavi spoznam kulskega tipa in se znajdeva v njegovem avtu, to nikakor ne pomeni, da ga ljubim.

Mi je pa vsekakor všeč in si ga želim, kar pa je tudi pomembno. Kdo ve, morda pa se še zaljubim vanj, ampak na vprašanje iz naslova sama odgovarjam, da za sam seks, ljubezen ni potrebna. Je pa po drugi strani težko ostati zaljubljen, če seksa v partnerstvu ni. Pomanjkanje seksa je vsekakor eden glavnih razlogov za razhode.

Mnenje strokovnjakov

Kadar govorimo o razmerju med ljubimcema, navadno govorimo o dajanju in sprejemanju, o upoštevanju želja in potrebe drugega, o popuščanju in kompromisih. Vendar pa ima v ljubezenskem odnosu dajanje in jemanje drugačen, globlji pomen. Partnerja druži zrela in oba zadovoljujoča spolna ljubezen, tako da si ne dajeta in ne jemljeta nič več kot sebe v celoti.

Torej ljubezen ni kupčevanje med željami in potrebami. Zaljubljenca se dajeta v celoti in jemljeta v celoti, oba sta poraženca, oba zmagovalca, oziroma oba sta zmagovalca, ker se oba predata. Pri tem pa nobeden ne izrablja drugega kot sredstvo za dosego sebičnega cilja.

Ljubljenje, spolni odnosi, seks, kakorkoli poimenujete to sladko spretnost, tudi tukaj je potrebna raznovrstnost, sicer nam okus lahko otopi. Načinov ljubljenja je neskončno število, od nenavadnih vzhodnjaških, ki segajo v obdobja pred našim štetjem (eden najbolj znanih, Kama Sutra, je bil napisan okoli 400 let p.n.š.), do sodobnih, ki so prilagojeni zahodnjaškemu načinu življenja.

Treba je poudariti, da noben spolni priročnik ne more naučiti človeka ljubezni, kar pomeni, da dober poznavalec spolne tehnike še ni nujno dober ljubimec.

Obstajajo namreč bistvene sestavine dobrega ljubljenja, ki jih še tako profesionalna spolna spretnost ne vsebuje. In sicer:

skladnost obeh partnerjev,

podobna stopnja predajanja drug drugemu,

zaupanje vase, kar prebudi tudi zaupanje v partnerja,

občutljivost na partnerjevo razpoloženje in odzivanje in

zrelost (ta ni nujno enaka starosti), saj ljubezensko razmerje zajema tudi odgovornosti, katerim se zrel ljubimec ne izogiba.